
faar hos os en omhyggelig og om- 
gaaende Ekspedition. Igennem 
mere end 70 Aar har vi oparbej- 
det en Forretning, der i Dag har 
livlig Samhandel med langt de 
fleste danske Biblioteker. Send 
Deres Ordre eller Sogeliste til os. 


GRONHOLT PEDERSEN 


(Magnus Hansen og Jeppe Poulsen Skadhauges sammensluttede Antikvariater) 


FIOLSTRADE 19 — KOBENHAVN K 


Et stort verk afsluttet 


MORTEN BORUP 


Johan Ludvig Heiberg 
BARNDOM OG UNGDOM 1791-1825 | 
MANDDOM 1825-1839 

II. SENERE AAR 1840-1860 
»En kyndig og enthusiastisk Historiker har givet os den store Digter tilbage 
og sat ham ind iblandt hans Omgivelser, saa kerligt og saa omhyggeligt, 
at vi, der engang troede at kende ham, nu kender ham igen og med mange 
lere Trek end for.« | Professor Paul V. Rubow ved udsendelsen af 2. bind. 


Alle 3 bind kr. 53,25 


GYLEDEND AL 


Redaktionens Adresse: Skt. Pederstreede 19, Kebenhavn K. 
Danmarks Biblioteksforenings Kontor: Sct. Hans Torv 32, Kebenhavn K. 


BIBLIOTEKERNE | 


MEDDELELSER FRA 


DANMARKS BIBLIOTEKSFORENING 


DET 3. NORDISKE BIBLIOTEKARKURSUS 

Udvalget for nordiske bibliotekarkursus har fra formanden for den finske biblioteks- 

torening Suomen Kirjastoseura modtaget meddelelse om, at det 3. nordiske bibliote- 
karkursus pâtaenkes af holdt i Finland i 1950. 

Nermere detailler om kurset, som formentlig vil finde sted i begyndelsen af septem- 


ber, foreligger endnu ikke. 


P. u. v. 
G. Krogh-Jensen. 


FILMEN »BIBLIOTEKET ER ÄBENT« 

Pâ en henvendelse til Statens Filmcentral har Danmarks Biblioteksforening under 
4. maj 1949 modtaget folgende svar: 

Vi har hermed den glaede at meddele, at en smalfilmsudgave af »Biblioteket er âbente 
snart vil stá til disposition, dog imidlertid kun til rent intern anvendelse for Danmarks 
Biblioteksforening og Biblioteksskolen. 

Ethvert centralbibliotek med udstationeret tonesmalfilmsanleg og filmsamling, i 
alt er der tale om 26 centralbiblioteker, vil altid kunne rekvirere smalfilmsudgaven til 
en lukket forevisning for biblioteksbestyrelsen og bibliotekets personale. Derimod mâ 
filmen jo desverre ikke indtil videre benyttes i agitationsejemed eller til studiekredse. 
När filmen er udspillet i biografen, skal det blive taget op til overvejelse at forsyne 


samtlige 26 filmsamlinger med en kopi. 
Med hojagtelse 


Victor Lyngbak. 


DANMARKS BIBLIOTEKSFORENINGS KONTOR 
er lukket i dagene 1.27. juli 1949. 


MEDDELELSER FRA FOLKEBIBLIOTEKERNES 


BIBLIOGRAFISKE KONTOR 
INDBINDINGSCENTRALEN 
Indbindingscentralens bogbinderi er pâ grund af ferie lukket fra 1.15. august, sâledes 
at ordrer ikke kan ekspederes i dette tidsrum. 


Kamphovener, Morten (Red.): Sydslesvig gennem Tiderne. Bd. 1-3, Fonnesbergs Forlag, 
Árhus. Dette verk bliver snart afsluttet, og de biblioteker, der har subskriberet pâ 
hefterne, kan fâ dem indbundet gennem fallesindbindingen pâ saerdeles gunstige vilkâr. 
Prisen bliver for alle tre bind — indbundet i skindbind — 39 kr. + 45 gre fpr en 
eventuel signatur. De biblioteker, der onsker at benytte sig af dette tilbud, bedes ind- 
sende hefterne til Det bibliografiske Kontor, Nygade 1, 3, Kobenhavn K. (med 
angivelse af signatur). 


Twain, Mark: Toms eventyr. (Korch). (Faerdig ca. 15. Juli). 


Udsolgte boger: 
Asbjornsen, P. Chr., og Jorgen Moe: Norske Folkeeventyr. 
Nielsen, Anton: Fra Landet. 
Povlsen, Andreas: Per og Petter. 


LITTERATUREN 


ANMELDELSER 


(Bager fra 1949, hvor intet andet er anfort). 


Anmeldere i dette nr.: Bibliotekarerne Jorgen Claudi, Aarhus (J.C1),Mogens 
Haugsted, Det kg|. Bibliotek (M.H.), Chr. Stub Jorgensen, Aarhus (C.S.].), 
Max Lobedanz, Landbohojskolen (M.L), Svend Thomsen, Kbhvn. (S.Th. 
samt biblioteksdirektor Robert L. Hansen (R.L.H.), direktor Rich. Hove 
Thisted (Rich.H.) og bibliotekskonsulent Mogens Iversen (M.I.). 


FAGLITTERATUR 
HISTORIE 


Bruhn, Ada. Rustninger og gamle Vaaben. Thaning og Appel. 1948. 96 s, 

ill. 6.25. (9o.18 Br74r). 

Denne kortfattede lille bog skal opfattes som en introduktion til vâbenhistorien og 
er altsâ af kulturhistorisk vaerrdi. Halvdelen er tekst, resten meget smukke billeder, 
der opfores i samme orden, som de omtales i teksten. Den gâr ligefra jernalderen til 
forrige ârhundredes begyndelse, men med sarlig vegt pâ middelalderen. Sâvel krigs- 
som jagtvâben, for senere tiders vedkommende ogsä vâben til pynt omtales, men ikke 
skydevâben, desuden de skiftende tiders rustninger. S.Th. 


[Friis, Sven] (red). dag Grakenland. Tiden. rog s. ill. 6.so. (97.7 Fr6g.2i). 

En rekke digte og flammende artikler af skandinaviske skribenter, som priser de 
greske partisaners kamp mod beszttelsesmagterne, og som klarlegger de okonomiske 
interesser, der uimodsigelig ligger bag disses partitagen i den greske borgerkrig. Alt- 
sammen ganske rigtigt, kun burde det ogsâ vere sagt, at hele denne ulykkelige borger- 
krig forlengst kunne vere afsluttet, hvis Rusland og Amerika begge havde villet det. 
Det er en trist lod at vere en brik í stormagternes spil. S. Th. 


PERSONALHISTORIE 


Brummer, Carl. Mennesker, Huse — og Hunde. Gyldendal. 302 s. ill. 24.00. 

(99.4 Br 78 br). 

Arkitekt Carl Brummer har altid med liv og sjal levet med i fag og samfund i de 
mange âr, han har virket, og talrige udenlandsrejser har givet ham en ikke ringe hori- 
sont. Men alligevel er stilen i hans smukt udstyrede og derfor dyre erindringsbog 
ikke serlig medrivende; mange af de givne citater af hans aldre artikler vidner om 
langt storre sprogligt fynd. Nogle af afsnittene er eerligt talt kedelige med idelig omtale 
af de mange mennesker, han har vlart at satte pris pâ«, og de udtalelser, der »morsomt 
nok« er faldet om hans bygninger. Bogen er forsynet med registre over personnavne, 

stednavne, bygherrer, firmaer og hândverkere, arkitektoniske emner og billeder. 
Anskaffelse mâ af haenge af, om forfatterens kyndige arkitektoniske redegorelser kan 
tinde leesere 1 det pâgeldende bibliotek. M.I. 


Houken, Aage. Knud Poulsen. Liv og forfatterskab. Gyldendal. 125 s. ill. 9.75. 

(99.4 Po 86 ho). 

Knud Poulsen, fortatteren til »Breve fra Danmark«, »Breve fra Ensomheden« o.s. v., 
den fine skildrer af dansk natur, der dode i 1946, har lykkeligvis efterhânden vundet 
en trofast og begejstret menighed for sin stilfeerdige, skonne kunst. Denne menighed 
vil sette stor pris pà den grundige fremstilling af digterens af sygdom hemmede liv, 
vom lektor Houken her giver, bygget over hidtil ukendte breve; og den forelskede 
og indtraengende analyse af hans stilistiske virkemidler og overraskende associations- 
evne, af hele hans mesterlige kleinkunst vil vere velegnet til at hverve nye proselytter. 


Mindeskrift om komponisten Rudolph Simonsen. Naver. 152 s. 1ll. 16.00. 

(99.4 Si49.8). 

Det er i og for sig ikke komponisten Rud. Simonsen, der kan gere sâ meget 
krav pâ eftertidens opmerksomhed, at han berettiger til den smukke bog, venner her 
har udgivet, selv om Finn Heoffdings analyse netop af komponisten er et af bogens 
bedste bidrag; men han var en kulturpersonlighed af sjeldent format, hvis udgangs- 
punkt tilfaeldigvis blev musikken. Som sâdan kan hans minde kun fastholdes af hans 
samtidige, venner og clever. Det har de gjort pâ en sâ overbevisende mâde, at bogen 
trygt kan anbefales til videre kredsc. Rich. H. 


Pontoppidan, Clara. Eet liv — mange liv. Westermann. 239 s. ill. 15.00. 

(99.4 Po 54.78 po). 

Vor store skuespillerindes erindringsbog er sterkt preget af hendes usadvanlig 
levende og rige personlighed. Hun har — ligesom Johanne Luise Heiberg — i sin 
barndom oplevet kontrasten mellem et fattigt hjem og den for hende strâlende even- 
tyrverden, der rummedes i det store hus pâ Kongens Nytorv. Hvad hun beretter af 
tcaterhistorie er for lesere af teatermemoirer ret velkendt, men man faengsles af hendes 
beretning om de store kunstneres godhed mod en fattig balletpige, om hendes gennem- 
brud som skuespillerinde (pâ et geestespil i Stockholm), hendes samliv med Carlo Wieth 
og de travle Dagmarteaterâr frem til den bedrift, hun ovede 1gro ved at spille Puk 1 
‘En Skersommernatsdrom« pâ friluftsteatret ikke som en balletalf, men som natur- 
barn. Hendes vurderinger af kolleger og kammerater er altid kloge og forstâende, 


strengest er hun mod sig selv. Med storste interesse vil man imodese fortseettelsen. 
M.I. 


SKONLITTERATUR 


DANSKE BOGER 
Bjerke, Kjeld. Valget. Skuespil i 4 Akter. Schultz. 1948. 104 s. 6.00. (Bj22.9 va). 
En mand sadler sin kaephest og styrter den ud i et dystleb med den vingede pegase. 
Manden er den kendte lektor i statistik ved handelshojskolen. — Via et leksikon lykkes 
det at datere de dramatiske begivenheder til 1467. Scenen er Ludv. XI.s Frankrig, de 
agerende kongen contra Frankrigs selvrâdige hertuger. Den dramatiske idé koncen- 

treres i kampen mellem manden (Ludv. XI), der formâr at tvinge sit »jeg« ind under cu 
valdig idé (Frankrigs samling), og struggleren, der forrâder idéen for den personliyc 
ergerrighed (Kardinal Balue). — Som en intelligent pastiche undgâr B.s drama ikke 
at interessere. Jeg siger pastiche — det er nemlig intet mindre end Shakespeares änd, 
der mobiliseres. Hârdhendede plyndringstogter foretages navnlig i englanderens 
daemoniske figurgalleri. Men eet er B.s intelligente hândelag, noget andet besiddelsen 
af den dramatiske nâdegave og noget helt tredie at vaelge forbilleder, der kraever sa 
gudsforgâende en lungekraft.…. faren ligger i, at det hele skrumper ind til en hlle 
anstrengt lyd. Men der er dog nappe tvivl om, at B.s arbejde bor vere tilgengeligt 
pâ centralbibliotekerne. Kan hande kaphesten en dag bliver bevinget. M.H. 


LYRIK 


Nielsen, Edle. Livets lyse ansigt. Schultz. 48 s. 6.00. (Ni39.21i). 

Det er i og for sig smukke digte, og der er virkelig Iyrik i dem, blot trist, at der 
ikke sidder noget tilbage 1 sindet efter laesningen — jo, man erindrer, at der var et par 
smukke gendigtninger af nyere amerikansk lyrik. nk 


Nygaard, Frederik. Sanct Hans urt vi sanke. Tegningerne af Ole Skouboe 
Petersen. Jespersen og Pio. 79 s. ill. 1o.so. (Ny s2.5sa). 

Digte over indtryk fra Sankt Hans Hospital, illustreret af en medpatient. Man fâr 
et omfattende og godt iagttaget billede af tilverelsen indenfor murene, og Nygaard 
er mand for at satte billedet klart og virkningsfuldt op. Det eneste, man savner i denne 
bog, er et lille stank virkelig galskab. es 


Rilke, Rainer Maria (ty). Udvalgte Digte. Overs. af Thorkild Bjornvig. 

Wivel. Bd. r2.so. (Ri6r.sud). 

Bjornvig stâr som oversetter af vers i saerklasse. Der er flere af hans Rilke-overset- 
telser, jeg forctrekker for originalerne, og alligevel kan man ikke gribe ham 1 at ove 
vold mod den givne tekst. Men noget specielt tysk og tidspraget i stilen synes at vere 
forsvundet, og Rilke har ikke tabt ved det. Man siger til sig selv: sâdan ville Rilke 
have skrevet, hvis han havde veret dansk og nutidig. C.S). 


Schade, Jens August. Jordens storste lykke. Et forârsevangelium. Tegninger 
af Inga Lyngbye. Schultz. rog s. ill. 8.75. (Sc 16jo). 

Schade har skrevet disse vers til og om en kvinde, der selv har illustreret bogen med 
meget dristige tegninger. Den handler om et par mennesker, der »gik i den blâ himmel 
midt pâ jorden«, om en kerlighed pâ engang sanselig og kosmisk i en verden snart 
hilleputagtig morsom, snart med dimensioner ind i uendeligheden, hvor »vi blander os 
sammen som ugler i tâgen«. Sarte sjale vil fâ chock pâ chock, men Schade har simpelt- 
hen aldrig veret bedre end i disse vers om »lykken i en mâlestok, som vider stjernerne 
ud, ândelig set, ogsâ jorden«. C.S). 


OVERSZTTELSER 


Fridegärd, Jan (sv.). Vore faedre. Overs. efter »Fäderna« af Ib Kruuse-Rasmussen: 
Grafisk Forlag. 192 s. 7.50. (Fr Ss vo). 
Uforglemmelige Lars Hârd funderede tit over keempegrave og andre fortidsminder, 
og efter eget udsagn var det storste gjeblik i F’s liv, da han fandt en ny runeindskrift. 


Her fremlaegger han i en raekke kunstneriske billeder sin grundige viden om, hvordan 
vore fadre levede i den eldste stenalder — billeder af jagter, kamp om foden og 
kvinden og mod naturen, hvor digter-gloden vel i nogen grad hemmes af erbodig- 
heden for fakta. Det mâ siges trods F.’s store talent som naturskildrer, at hans stenalder- 
billede ikke nâr vores egen Jensen til kneene i visioner skaberkraft. Men som solid 
kulturhistorisk lesning for den modnere ungdom og de mange, der interesserer sig 
tor vor fortid, har den smukke og aedruelige bog, hvor denne statarnes digter sâ at 
sige gâr i aristokraten Heidenstams fodspor, en god og stor mission i bibliotekerne. 


J.cl. 


Irving, Washington (am). Litteraturens Ubestandighed. Samtale i West- 
minster Abbey. Overs., efterskrift og noter ved Ole Jacobsen. (Kbh. Kunst og 
Kultur). 47 s. ill. 15.— i kartonnage. 

[ dette lille forngjelige stykke fra den »Sketch Book« (181920), hvormed den gamle 
amerikaner (1783-1859) vandt ry, og hvori hans beromteste fortelling »Rip Van 
Winkle« ogsâ fremkom (Hasselbalchs Kultur-Bibliotek, 67), diskuterer W. I. med en 
gammel kolerisk kvart-udgave i Westminster Abbey’s bibliotek i kloge og resignerede 
vendinger om beremmelsens forkrankelighed. En bibliofil »godtee, salgsoplag 300 ex. 
— smukt udstyret og med originale trasnit af Carin Steenberg — som naturligvis 
kun har interesse for de allerstorste biblioteker. La. 


Lagerkvist, Pär (sv.). Gest hos Virkeligheden og anden Prosa. Overs. efter 

»Prosa« af Per Lange. Gyldendal. 283 s. 15.75. (La24.5ge). 

Man mâ beklage, at tidligere udgivelser af enkelte prosating pâ dansk har forhindret 
denne statelige bog i at give et virkelig representativt, samlet billede af den store 
digters prosaarbejder — Gyldendal burde have fundet udveje for ogsâ at genoptrykke 
disse ting. Nu savner man adskilligt i bogen. Men — det er selvfolgelig alligevel en 
glaedelig begivenhed at se sâ meget sâ smukt overfort til dansk af dette rige og aedle 
digterverk, der, som kun Eyvind Johnsons blandt tidens digtere, í sin idemessige 
udvikling afspejler hele mellemkrigstidens sjelelige kurve. Af den ovenfor nevnte 
grund er Lagerkvists »livsdebat« i 20'erne kun forholdsvis svagt reprasenteret — med 
„Den fordringsfulde Geste, 1919 og »Det besejrede Live, 1927 — mens hans humanisti- 
ske stillingtagen i 3o’erne er fyldigt belyst med den skonne greske rejseskildring »Den 
knyttede Nave og de beske politiske fabler »I den Tid«, 1935. Bindet rummer desuden 
hans stilfeerdigt skonne selvbiografiske roman »Gast hos Virkeligheden«, 1925 og tre 
af de mesterlige noveller fra »Stridende Sjal«, 1930, de for digterens syn pâ menneske- 
livet sâ karakteristiske, klassiske »Bryllupsfesten«, »Guds lille Handelsrejsende« og 
»Sjelenes Maskerade. 

Bogen er et selvfolgeligt indkeb for ethvert blot nogenlunde stort bibliotek. 

J.Cl. 


Mann, Thomas (ty.). Josef og hans brodre. [4:] Josef ernereren. Overs. efter 
„Joseph der Ernährer« af Carl V. Östergârd og Helge Kjaergârd. Jespersen og Pio. 
1948. 478 s. 25.00. (Ma47.3jo). 

Med dette bind afslutter Th. M. sin store, vegtige og skonne fortelling, et af hoved- 
verkerne í den nyere litteratur, pâ samme gang et historisk epos i prosa og en tidlos 

digtning om to kulturkredses skering, Israels og Afgyptens. Bäret af kendskab ti! 
kilderne og af en ikke ringere kunstnerisk indlevelse og inspiration har han genskab: 
denne svundne verden, sâ forskellig fra vor og dog kimen til vor. Det er tillige en 
sproglig bedrift, naret af den folelse helt 1 pagt med oldtidens, hvor ordets magt 
endnu var stor og uslidt, med symboler, betydninger og ideassociationer, der gor 
billeder og tanker levende og funklende. En bog med en sterk indre spaending, farverig 
og fremmedartet, men ikke fjern og uvedkommende, en bog som man skal havc 
tâlmodighed med, bred og tung som den ogsâ er. Den vil forsvare sin plads i bibliote- 
kernes varige bestand. M.L. 


Motley, Willard. Lev sterkt — do ung. Westermann. 1948. 396 s. 12.00. 

(Mo 86.8 le). 

En svartarmeret samfundsroman med direkte sigte mod et overordentlig omtâle- 
ligt problem: ungdomskriminaliteten. 1 korthed sagt fortelles der om en udmerket 
begavet og folsom dreng, hvis ungdom begynder under de lykkeligste varsler, men 
som 1 en alder af blot et par. og tyve âr henrettes i den elektriske stol. Forf. satter 
angrebet ind pâ to punkter. Forst peger han pâ det slette milieus betydning. Dernast 
vender han sig med harme mod de amerikanske vopdragelsesanstalter«. Pâ en falsk 
anklage er Nick havnet et sâdant sted, og oververelsen af en enestâende râ afstraffelses- 
scene fâr ham til at erklaere samfundet uforsonlig krig. Sin haevn tager han ved at 
draebe en berygtet politibetjent — men nu har staten krammet pâ sin unge antagonist, 
han likvideres í stolen. Lad mig tilfoje at romanen, hvis haslighed er bundlos, er skrevet 
ten glimrende journalistisk reportagestil, der bliver rent ud fascinerende i nogle rets- 
scener mod bogens slutning. Emne og behandlingsmâde sikrer den plads í alle storre 


biblioteker. M.H. 


Romains, Jules (fr). Verdun. (De gode Viljer, 15-16). Overs. af Tage Brücl. 

Schonbergske. Bd. 1-2. 23.00. (Ro sove). 

Som en hyldest til den store forfatter og det forlag, der med sejg udholdenhed har 
gennemfort udsendelsen af denne alle tiders laeengste roman — og til den oversatter, 
der har udfort oversettelsen af dens fleste bind — ved vi ikke bedre, nu ved optrykket 
af de berommelige Verdun-bind, end at gengive hovedtrekkene af Max Lobedanz 
anmeldelse af disse to bind (B. V. 1940, s. 342) :»... sikkert en af de bedste krigsskil- 
dringer, der er skrevet pâ fransk, i denne klare, logiske og ligevegtige stil, hvor alt 
undtagen det ligegyldige er taget med, og som er et af fransk ânds sikreste kende- 
merker. Den skildrer stormlobet pâ Verdun i 1916 og er for sà vidt en historisk roman, 
som mange af datidens skikkelser optreder i bogen, bl.a. Joffre og Pétain. »Verdun« 
er jo kun et par bind af den megtige vromanflod«, som Romains begyndte 1 1932, 
og som skildrer Frankrig i store kollektivt-psykologiske udsnit fra 1906 og viderc 
frem. »Verdun« kan udmeerket leeses losrevet... man mâ hâbe, at forlaget fâr mod til 
at fortsette udgivelsen af dette overordentlig verdifulde verk, der er skrevet af en 
digter, hvis viden om mennesker og ting synes ubegreenset, og som soger at grave sig 
ind til den inderste sandhed. « 

Trods de enkelte svage bind blandt de mange, der fulgte, glaeeder man sig over, at 
forlag — og oversetter — fik dette mod. Det er et storverk indenfor dansk forlags- 
og oversettervirksomhed, som danske biblioteker bor statte af al evne. R.L.H. 

